Աղէկ Ենիգոմշեան

Բժիշկ Աղէկ Ենիգոմշեան ծնած է Պէյրութ, Լիբանան: Ենիգոմշեան ընտանիքը Միջին Արեւելքէն մինչեւ Ամերիկա հանրածանօթ է ոչ միայն իր բժշկական ասպարէզին մէջ, այլ նաեւ իր ազգային, հասարակական ու ժողովրդային ազգօգուտ ծառայութիւններով:
Բժիշկ Ա. Ենիգոմշեան մասնագիտացած է բժշկութեան գեղագիտական գործողութիւններու մէջ, իր դարմանատունը կը գտնուի Սան Հոզէ քաղաքին մէջ։ Ան նաեւ կը գործակցի շրջանին մէջ գտնուող հիւանդանոցներու հետ: Տոքթ. Աղէկ Ենիգոմշեան եւ իր կինը՝ Ռիմա գործունեայ անդամներ են Սան Ֆրանսիսքոյի ու շրջակայքի ազգային, եկեղեցական ու մշակութային միութիւններուն մէջ. անոնք բախտաւորուած են երկու զաւակներով Փաթիլ եւ Միհրան: Փաթիլ վկայուած է MBA-ով, իսկ Հայկ տակաւին կ՛ուսանի բժշկութեան վերջին տարին USC-ի մէջ:


== Կենսագրութիւն ==
Յաճախած է Պէյրութի Ս. Նշան ազգային վարժարանը մինչեւ 4րդ դասարան, ապա հայրը ուզած է լիբանանեան ասպարէզներու  մէջ տեղացի արաբի մը նման արաբերէնի տիրապետէ, այդ պատճառաւ հայկական դպրոցէն հանած ու զինք ուղարկած է Պէյրութի «International College»  մինչեւ 12րդ դասարան. Այդ պատճառաւ ալ մշակութային եւ մարզական կեանքէն հեռու մնացած է, «Արդէն շատ ալ մարզական վիճակ չունէի». Իսկ մնացած հայկական կրթութիւնը ստացած է ընտանիքէն ներս, հայերէն գիրքեր եւ օրաթերթեր կարդալով, մասնաւորաբար «Ազդակ» եւ «Այգ»:
Ունեցած է 2 հօրեղբայրներ եւ զարմիկ մը, որոնք ներշնչած են զինք, տոքթ. Յովսէփ, տոքթ. Լեւոն եւ տոքթ. Վահրամ Ենիգոմշեանները, այս անձերը եղած են անոր օրինակ եւ խորհրդատու. Այսօ՛ր Ենիգոմշեան գերդաստանը տուած է 12 բժիշկներ, ինք վեցերորդն է, եւ նոր սերունդին մէջ ապագայ բժիշկներ կը պատրաստուին:


== Մասնագիտական Կրթութիւն ==
Յաճախած է Պէյրութի ամերիկեան համալսարանը, վկայուած է իբրեւ բժիշկ 1972ին, անցած է Միացեալ Նահանգներ եւ հետեւած նախապատրաստական 4 տարուայ վիրաբուժութեան, Նիւ Եորք նահանգի, Սիրաքիւզ քաղաքի համալսարանին մէջ. Ներառեալ մէկ տարի «transplantation surgery», նաեւ ընելով գիտական հետազօտութիւն «Research»՝ այս ճիւղին մէջ հրատարակելով երեք յօդուածներ:
Գեղագիտական վիրահատութեան մասնագիտութեանս համար 2 տարի ուսած է Նիւ Եորք քաղաքի «Methodist Hospital»ի մէջ։ Մասնագիտութիւնե կը կայանայ գեղագիտական եւ վերակառուցման «Plastic and reconstructive surgery» վիրահատութեան մէջ:
Ուսանողութեան շրջանիս նկատած է զանազան մասնագիտութիւններ, եւ անդրադարձած է թէ իր անհատական մտածելակերպը կը համապատասխանէ այս մասնագիտութեան եւ իր ճիւղերուն: Գեղագիտական վիրահատութեան մասնագիտութիւնը ինքնին շատ ճիւղեր ունի, ինչպէս Գեղագիտական. «Cosmetic», ի ծնէ եւ ժառանգական թերի կազմածներ. «Congenital Deformities», այրուածքներ, դէմքի եւ գանկի վերակառուցում. «Cranio-facial surgery», Կարգ մը քաղցկեղի պատճառաւ այլափոխուած մարմնամասերու վերակառուցում, օրինակ ստինքի վերակազմութիւն (Breast reconstruction. Other reconstructions), ձեռքի գործողութիւններ (Hand surgery)


== Անդամակցութիւն ==
Ամերիկեան համալսարանին մէջ եղած է, ՀԵՀՈՄի. անդամ (Հայաստանեայց եկեղեցւոյ հայ ուսանողական միութիւն), ուր իր առաջին դաստիարակը եղած է երջանկայիշատակ Գարեգին Բ. Սարգիսեան կաթողիկոսը՝ այն ատեն՝ Գարեգին Եպիսկոպոս: Նաեւ եղած է Հայ Համալսարանաւարտներու Միութեան անդամ: Այդ միութեան դաստիարակն էր Փրոֆ. Շաւարշ Թորիկեան, իսկ Սան Ֆրանսիսքոյի մէջ անդամակցած է «Armenian Professional Society»ի մինչեւ այսօր:


== Աղբիւրներ ==
ՖՐԱՆՍԻՍՔՕ- Հարցազրոյց Տոքթ. Աղէկ Ենիգոմշեանի Հետ
Dr. Agheg M. YenikomshianMD
Dr. Agheg Yenikomshian, MD Cosmetic, Plastic & Reconstructive Surgery